
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 803 

4 Αυγούστου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου του διωρόφου κτηρί¬ 
ου, φερόμενο ως ιδιοκτησία Στέφανου Κυπραίου, 
που βρίσκεται στον οικισμό Χαλκί στη νήσο Νάξο 
και καθορισμός ειδικών όρων και περιορισμών δό¬ 
μησης αυτού. 1 

Κήρυξη αναδασωτέας εκτάσεως 1,750 στρεμμάτων 
στη θέση «Ντουράκο-Κοπρίσια Αλεποχωρίου» Δή¬ 
μου Μεγάρων Ν. Αττικής. 2 

Τροποποίηση εγκεκριμένου Σχεδίου Πόλεως Ακρά- 
τας, στο Ο.Τ. 56 και 64 περιοχή «Καψακού» του Δή¬ 
μου Ακράτας (Ν. Αχάίας). 3 


ΑΠΟΦΑΣΕΙ Σ 

Αριθ. ΔΠΕ/4443 (1) 

Χαρακτηρισμός ως διατηρητέου του διωρόφου κτηρίου, 
φερόμενο ως ιδιοκτησία Στέφανου Κυπραίου, που 
βρίσκεται στον οικισμό Χαλκί στη νήσο Νάξο και καθορι¬ 
σμός ειδικών όρων και περιορισμών δόμησης αυτού. 

Ο ΥΠΟΥΡΓΟΣ 

ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις του ν. 1577/1985 «Γενικός Οικοδομικός 
Κανονισμός» (ΦΕΚ 210/Α/1985) και ειδικότερα το άρθρο 4 
(παρ. 2) αυτού, όπως αντικαταστάθηκε με το άρθρο 3 του 
ν. 2831 /2000 «Τροποποίηση των διατάξεωντου ν. 1577/1985 
"Γενικός Οικοδομικός Κανονισμός" και άλλες πολεοδομικές 
διατάξεις» (ΦΕΚ 140/Α/13.6.2000). 

2. Το άρθρο 29Ατου ν. 1558/1985 «Κυβέρνηση και Κυ¬ 
βερνητικά Όργανα», που προστέθηκε στο νόμο αυτό με 
το άρθρο 27 του ν. 2081/1992, όπως αντικαταστάθηκε με 
την παρ. 2α, του αριθ. 1 του ν. 2469/1997 και όπως κωδι- 
κοποιήθηκε με το αρ. 90 του π.δ. 63/2005. 

3. Το υπ’ αριθμ. 1/1986 π.δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1/Α/1986) και ειδικότερα τα 
άρθρα 2 (παρ. 3, εδ. ζ, περ. αα) και 5 αυτού, όπως συ¬ 
μπληρώθηκε με το 326/2000 π.δ. (ΦΕΚ 276/Α/13.6.2000) 
και ειδικότερα το άρθρο 2 αυτού. 


4. Το υπ’ αριθμ. 110/2001 π.δ. «Οργανισμός Υπουργείου 
Αιγαίου» (ΦΕΚ 101/Δ/2001) και ειδικότερα στο άρθρο 5 
αυτού. 

5. Την υπ’ αριθμ. 8555/27.11.1990 κοινή απόφαση των Υ¬ 
πουργών Προεδρίας της Κυβέρνησης και Αιγαίου «Πρά¬ 
ξεις και έγγραφα αρμοδιότητας του Υπ. Αιγαίου, που εξαι¬ 
ρούνται από τους περιορισμούς της διάταξης του άρθρου 
81, παρ. 1 τουν. 1892/1990» (ΦΕΚ 741/Β/29.11.1990). 

6. Το φάκελο του θέματος, ο οποίος μας διαβιβάστηκε 
με το υπ’ αριθμ. 43/3.2.2003 έγγραφο του ΣΧΟΠ Υπουρ¬ 
γείου Αιγαίου, Επαρχείου Νάξου και έλαβε τον αριθμ. 
1610/6.2.2003 του Υπουργείου Αιγαίου. 

7. Την από 28.3.2005 αιτιολογική έκθεση του Τμήματος 
Διατηρητέων Κτηρίων της Δ/νσης Περιβάλλοντος του 
Υπουργείου Αιγαίου και Νησιωτικής Πολιτικής, η οποία 
κοινοποιήθηκε στον ενδιαφερόμενο με το υπ’ αριθμ. 
ΔΠΕ/1610/03/28.3.2005 έγγραφό μας. 

8. Την υπ’ αριθμ. 4443/27.4.2005 (Υπουργείου Αιγαίου 
και Νησιωτικής Πολιτικής) απάντηση του ενδιαφερομέ¬ 
νου Στέφανου Κυπραίου, ότι αποδέχεται την από 
28.3.2005 αιτιολογική έκθεση. 

9. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται διατηρητέο το διώροφο κτήριο, φε¬ 
ρόμενο ως ιδιοκτησία Στέφανου Κυπραίου που βρίσκεται 
στον οικισμό Χαλκί στη νήσο Νάξο όπως σημειώνεται στο 
σχετικό τοπογραφικό διάγραμμα σε κλίμακα 1:50, που θε¬ 
ωρήθηκε από τον Προϊστάμενο της Δ/νσης Περιβάλλο¬ 
ντος του Υπουργείου Αιγαίου και Νησιωτικής Πολιτικής 
με την υπ’ αριθμ. ΔΠΕ/4443/2005 πράξη του και που συ¬ 
νοπτικό του αντίγραφο δημοσιεύεται με την παρούσα α¬ 
πόφαση, επειδή φέρει αξιόλογα μορφολογικά και αρχιτε¬ 
κτονικά στοιχεία παραδοσιακής και νεοκλασικής αρχιτε¬ 
κτονικής. 

2. Στο χαρακτηριζόμενο διατηρητέο διώροφο κτήριο α¬ 
παγορεύεται κάθε αφαίρεση, αλλοίωση ή καταστροφή 
των επί μέρους αρχιτεκτονικών και των εν γένει λειτουρ¬ 
γικών ή διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση καθώς και επεμβάσεις για λόγους 
λειτουργικούς στο εσωτερικό του χαρακτηριζομένου δια- 

τηρητέου διώροφου κτηρίου εφόσον δεν αλλοιώνεται ο 
αρχιτεκτονικός του χαρακτήρας. 

4. Δεν επιτρέπεται η τοποθέτηση φωτεινών ή μη επιγρα¬ 
φών και διαφημίσεων στο χαρακτηριζόμενο διατηρητέο 
κτήριο. Επιτρέπονται μόνο επιγραφές μικρών διαστάσεων 
που πληροφορούν για τυχόν χρήση των χώρων του κτιρίου. 

5. Για οποιαδήποτε οικοδομική εργασία στο εσωτερικό 
και εξωτερικό του χαρακτηριζομένου ως διατηρητέου 
κτηρίου και στον περιβάλλοντα χώρο του καθώς και για 
την τοποθέτηση επιγραφών απαιτείται η σύμφωνη γνώμη 


των αρμοδίων Οργάνων του Υπουργείου Αιγαίου και Νη¬ 
σιωτικής Πολιτικής. 

6. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα 
που τη συνοδεύει στην Εφημερίδα της Κυβερνήσεως. 

Μυτιλήνη, 27 Ιουνίου 2005 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 

Αριθμ. 1393 (2) 

Κήρυξη αναδασωτέας εκτάσεως 1,750 στρεμμάτων στη 
θέση «Ντουράκο-Κοπρίσια Αλεποχωρίου» Δήμου Με¬ 
γάρων Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις περί Διοικητικής Αποκέντρωσης διατάξεις. 

2. Το αρ. 1 του ν. 2503/1997 Διοίκηση, Οργάνωση Περι¬ 
φέρειας κ.λπ. 

3. Τις διατάξεις του ν. 998/1979 «Περί Προστασίας των 
Δασών και των δασικών εν γένει εκτάσεων της Χώρας και 
συγκεκριμένα: 

α. του άρθρου 41 παρ. 1 όπως συμπληρώθηκε μετοαρ. 
1 § 8 . 

β. του άρθρου 38 παρ. 1. 

4. Τη δ/γή του Υπουργείου Γεωργίας: 
α) 160417/1180/8.7.1980 

β) 182447/3049/24.9.1980. 

5. Την υπ’ αριθμ. 1286/12.5.2005 πρόταση - εισήγηση 
του Δασαρχείου Μεγάρων και σχετική εισήγηση της 
Δ/νσης Δασών Δυτ. Αττικής, αποφασίζουμε: 

Κηρύσσουμε αναδασωτέα, με σκοπό τη διατήρηση του 
χαρακτήρα του δάσους ώστε ν’ αποκλεισθεί η διάθεσή 


της για άλλο σκοπό, την έκταση δάσους, εμβαδού ενός 
στρέμματος και επτακοσίων πενήντα χιλιοστών του 
στρέμματος (1,750 στρεμ.) που βρίσκεται στη θέση 
«Ντουράκο-Κοπρίσια Αλεποχωρίου» περιφερείας Δήμου 
Μεγάρων Νομαρχίας Δυτικής Αττικής και προσδιορίζεται 
από τα στοιχεία Α,Λ,Κ,Ι,Ε,Ζ,Η,Α, όπως φαίνεται στο συ¬ 
νημμένο διάγραμμα κλιμ. 1:1000 και απόσπασμα πινακί¬ 
δας χάρτη Γ.Υ.Σ. κλίμ. 1:5000 (Α.Φ. 6349/3), το οποίο 
αποτελεί αναπόσπαστο μέρος της αποφάσεως αυτής και 
έχει όρια: 

Ανατολικά: Δρόμος και πέραν αυτού δασική και μη δα¬ 
σική έκταση. 

Δυτικά: Δάσος πεύκης. 

Βόρεια: Μη δασική έκταση και δάσος πεύκης. 

Νότια: Δρόμος και πέραν αυτού δάσος πεύκης. 

Η αποκατάσταση της βλάστησης θα γίνει με φυσική ανα¬ 
γέννηση ή με πρόγραμμα τεχνητής αναδάσωσης εντός 
τριών το πολύ ετών που θα καταρτίσει η Υπηρεσία μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μάίου 2005 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

Αριθ. 9130/04 (3) 

Τροποποίηση εγκεκριμένου Σχεδίου Πόλεως Ακράτας, 
στο Ο.Τ. 56 και 64 περιοχή «Καψακού» του Δήμου 
Ακράτας (Ν. Αχάΐας). 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Τις δ/ξεις του νομοθ. δ/τος της 17.7.1923, όπως με¬ 
ταγενέστερα τροποποιήθηκαν - συμπληρώθηκαν και ειδι¬ 
κότερα τα άρθρα 1,2,3, 9,11,21,29 και 70 αυτού. 

2. Τις δ/ξεις του κεφ. II του π.δ./3.4.1929 που διατηρή¬ 
θηκαν σε ισχύ με το άρθ. 31, παρ. 3, του ν. 1557/1985. 

3. Την Εγκ. 43511/161/55/13.6.1988 του ΥΠΕΧΩΔΕ. 

4. Τις δ/ξεις του άρθρου 10 του ν. 3044/2002 (ΦΕΚ 
197Α'), περί άσκησης πολεοδομικών αρμοδιοτήτων. 

5. Το από 12.9.1929 δ/γμα εγκρίσεως του σχεδίου πό¬ 
λεως Ακράτας και την 6878/28.6.1979 Απόφ. Νομάρχη Α¬ 
χαιός (ΦΕΚ 370Δ/1979) σχετική με την επανέγκριση του 
Σχεδίου Πόλης της περιοχής. 

6. Την από 13.2.2002 αίτηση της Ν. Ασημακοπούλου 
προς το Δ. Ακράτας, με την οποία ζήτησε την έγκριση της 
υπόψη τροποποίησης του Σχ. Πόλης. 

7. Τις υπ’ αριθμ. 16/19.2.2002 και 260/19.9.2002 αποφά¬ 
σεις του Δ.Σ. του Δήμου Ακράτας, με τις οποίες γνωμο- 
δότησε ομόφωνα υπέρ της συνημμένης τροποποίησης, 
ως και τα λοιπά στοιχεία του φακέλου τήρησης της προ- 
βλεπόμενης νόμιμης διαδικασίας. 

8. Την υπ’ αριθμ. 830/22.1.2004 εισήγηση της Δνσης 


Πολ/μίας και Περ/ντος Ν.Α.Α. προς το ΣΧΟΠ Ν. Αχάΐας, 
που συμφωνεί με αυτή του Δήμου Ακράτας. 

9. Το υπ’ αριθμ. 1/Θ6-2004 πρακτικό του ΣΧΟΠ Ν. Α¬ 
χαιός, με το οποίο γνωμοδοτεί ομόφωνα υπέρ της συνημ¬ 
μένης τροποποίησης, σύμφωνα με την εισήγηση της 
Δ/νσης Πολεοδομίας και την παρατήρηση διόρθωσης 
των διαγραμμάτων. 

10. Το υπ’ αριθμ. 3627/2004 έγγραφο του Δήμου Ακρά¬ 
τας με το οποίο διαβίβασε στην υπηρεσία μας τα διορθω¬ 
μένα διαγράμματα, αποφασίζουμε: 

Εγκρίνεται η τροποποίηση του Σχεδίου Πόλεως Ακράτας 
στο Ο.Τ. 56 και 64 της περιοχής «Καψακού» του Δήμου Α¬ 
κράτας, που συνίσταται στη μετατόπιση του εγκεκριμμένου 
δρόμου του σχεδίου πόλης μεταξύ των Ο.Τ. 56 και 64, όπως 
συγκεκριμένα αυτή απεικονίζεται στο συνημμένο ρυμοτο¬ 
μικό διάγραμμα σε κλ.: 1/200, για τους ειδικότερους λόγους 
που αναφέρονται στην υπ’ αριθμ. 16/19.2.2002 απόφαση 
του Δήμου Ακράτας και την εισήγηση της Δ/νσης Πολεοδο¬ 
μίας, τους οποίους αποδέχθηκε και το ΣΧΟΠ Ν.Α. Αχαιός. 

Απότις δ/ξειςτηςπαρούσηςπροκαλείται δαπάνη σε βά¬ 
ρος του κρατικού προϋπολογισμού και αυτού του αρμό¬ 
διου ΟΤΑ. 

Η παρούσα με το συνοδευτικό της διάγραμμα να δημο- 
σιευθεί στην Εφημερίδα της Κυβερνήσεως, οπότε και αρ- 
χίζει η ισχύς της. 

Πάτρα, 18 Ιουνίου 2005 
Ο Νομάρχης 

ΔΗΜΗΤΡΗΣ ΚΑΤΣΙΚΟΠΟΥΛΟΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

























































